
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 244 

31 Οκτωβρίου 2007 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

217. Σύσταση Τμήματος Τεχνολογικών Συστημάτων 
041 στη Διεύθυνση Τεχνικών του Αρχηγείου της 
Ελληνικής Αστυνομίας. 1 

ΚΑΝΟΝΙΣΤΙΚΕΣ ΔΙΑΤΑΞΕΙΣ 

Περί Συστάσεως καί Λειτουργίας Εκκλησιαστικού 
Μουσείου της Ιεράς Μητροπόλεως Γόρτυνος καί 
Μεγαλοπόλεως: «ΓΡΗΓΟΡΙΟΣ ο Ε'». 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 217 
Σύσταση Τμήματος Τεχνολογικών Συστημάτων 041 στη 
Διεύθυνση Τεχνικών του Αρχηγείου της Ελληνικής 
Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α', β' και στ' του ν. 1481/ 
1984 «Οργανισμός Υπουργείου Δημόσιας Τάξης» (Α'-152), 
όπως το άρθρο αυτό αντικαταστάθηκε με το άρθρο 1 
παρ. 1 του ν. 1590/1986 (Α'- 49). 

2. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α'- 41). 

3. Το άρθρο 19 του ν. 3483/2006 «Τροποποίηση και 
συμπλήρωση των διατάξεων για τη χρηματοδοτική 
μίσθωση, διατάξεις περί δημοσίων εσόδων και άλλες 
ρυθμίσεις» (Α'-169). 

4. Το άρθρο 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κωδι- 
κοποιήθηκε με το άρθρο πρώτο του π.δ/τος 63/2005 
(Α'- 98). 

5. Το άρθρο 22 παρ. 3 του ν. 2362/1995 «Περί Δημοσίου 


Λογιστικού, Ελέγχου των δαπανών του Κράτους και 
άλλες διατάξεις» (Α' - 247). 

6. Το άρθρο 1 του π. δ/τος 205/2007 «Συγχώνευση 
Υπουργείων» (Α-231). 

7. Την υπ’ αριθμ. 249101/2006 απόφαση των Υπουρ¬ 
γών Εθνικής Άμυνας και Δημόσιας Τάξης «Μεταφορά 
εκτέλεσης 020Α/03 σύμβασης για την προμήθεια των 
συστημάτων 041 Ολυμπιακής Ασφάλειας από το Υπουρ¬ 
γείο Εθνικής Άμυνας στο Υπουργείο Δημόσιας Τάξης» 
(Β'-1136). 

8. Την υπ’ αριθμ. 42362/Υ 252 από 28.9.2007 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών (Β'-1948). 

9. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του κρα¬ 
τικού προϋπολογισμού ύψους 7.000,00 Ευρώ, περίπου, 
για το τρέχον οικονομικό έτος και 2.500,00 Ευρώ, 
περίπου, για το έτος 2008 και καθένα από τα επό¬ 
μενα έτη. Οι δαπάνες του τρέχοντος έτους θα αντι- 
μετωπισθούν από τις εγγεγραμμένες πιστώσεις των 
Κ.Α.Ε. 0824,1111,1711, 1723 και 1924 του εκτελούμενου 
προϋπολογισμού εξόδων του Ε.Φ. 43-110 «ΕΛΛΗΝΙΚΗ 
ΑΣΤΥΝΟΜΙΑ», και οι δαπάνες του έτους 2008 και των 
επομένων ετών θα αντιμετωπίζονται από τις πιστώ¬ 
σεις που θα εγκρίνονται για το σκοπό αυτό στον 
ίδιο ως άνω προϋπολογισμό εξόδων του αντίστοιχου 
έτους. 

10. Την υπ’ αριθμ. 235/2007 Γνωμοδότηση του Συμβου¬ 
λίου της Επικράτειας, ύστερα από πρόταση του Υπουρ¬ 
γού Εσωτερικών και του Υφυπουργού Οικονομίας και 
Οικονομικών, αποφασίζουμε: 

Άρθρο 1 

Τροποποίηση διατάξεων π. δ/τος 14/2001 

1. Στην παράγραφο 1 του άρθρου 16 του π. δ/τος 
14/2001, προστίθεται περίπτωση ε', ως εξής: 

«ε. 5ο Τμήμα Τεχνολογικών Συστημάτων 041». 

2. Οι παράγραφοι του άρθρου 16 του ιδίου ως άνω π. 
δ/τος αναριθμούνται σε παραγράφους 1,2, 3, 4 και 5 και 
προστίθεται νέα παράγραφος 6, ως εξής: 

«6. Οι αρμοδιότητες του Τμήματος Τεχνολογικών Συ¬ 
στημάτων 041 είναι οι ακόλουθες: 

α. Η παρακολούθηση της παραλαβής και της εξέλιξης 
του έργου 041, σύμφωνα με τις σχετικές συμβάσεις και 
η υποβολή προτάσεων για την περαιτέρω ανάπτυξη και 
επιχειρησιακή του εκμετάλλευση. 

β. Η συγκέντρωση και αξιολόγηση των επιχειρησιακών 
απαιτήσεων των Υπηρεσιών σε ό,τι αφορά το σύστημα 
041 και η μέριμνα για την κατανομή και κατάλληλη αξι¬ 
οποίηση του σχετικού εξοπλισμού. 

γ. Η συνεργασία με συναρμόδιες Υπηρεσίες και 
Φορείς για την καλύτερη αξιοποίηση και αποτελε¬ 
σματικότερη επιχειρησιακή χρήση των τεχνολογικών 
συστημάτων. 

δ. Ο σχεδιασμός και η ανάπτυξη των βασικών και 
αναγκαίων διαδικασιών για την ορθολογική χρήση, 
λειτουργία, υποστήριξη, συντήρηση και διαχείριση 
των συστημάτων, καθώς και ο συντονισμός των 
εμπλεκομένων Υπηρεσιών και Φορέων για το σκοπό 
αυτό. 

ε. Η παρακολούθηση και ο έλεγχος της προβλεπό- 
μενης, από το σχέδιο Ολοκληρωμένης Υποστήριξης 
Διοικητικής Μέριμνας (ΙΙ_3), συντήρησης του έργου από 
την ανάδοχο εταιρεία. 

στ. Η μέριμνα για την καταγραφή και καταχώριση 
προβλημάτων και βλαβών του συστήματος, που οφεί¬ 
λονται είτε στην ανάδοχο εταιρεία είτε στους χρήστες 
ή τρίτους. 

ζ. Η μέριμνα για την τήρηση της Συμφωνίας Παροχής 
Υπηρεσιών ΤΕΤΡΑ (3Ι_Α) και Ολοκληρωμένης Υποστήρι¬ 
ξης Διοικητικής Μέριμνας (ΙΙ_3) και η εισήγηση επιβολής 
ή μη ρητρών στον προμηθευτή. 

η. Η μέριμνα για τον συνεχή έλεγχο της απόδοσης του 
συστήματος ΤΕΤΡΑ και η υποβολή εκθέσεων λειτουρ¬ 
γίας του συστήματος και αποτελεσμάτων περιοδικών 
μετρήσεων. 

θ. Η μέριμνα για την ενημέρωση και εκπαίδευση του 
προσωπικού στην ολοκληρωμένη χρήση του συστή¬ 
ματος. 

ι. Η συνεργασία με την ανάδοχο εταιρεία και ιδίως με 
το Κέντρο Τεχνικής Υποστήριξης (Τ50), σύμφωνα με τα 
προβλεπόμενα στη σχετική σύμβαση και στα παραρτή¬ 
ματα αυτής, για θέματα αντιμετώπισης βλαβών, φθορών 
ή άλλων ζητημάτων που αφορούν ή σχετίζονται με την 
καλή λειτουργία 041». 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 24 Οκτωβρίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΟΛΑΟΣ ΛΕΓΚΑΣ 


ΚΑΝΟΝΙ ΣΤΙΚΕΣ ΔΙ ΑΤΑΞΕΙΣ 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 178/2007 

«Περί Συστάσεως καί Λειτουργίας Εκκλησιαστικού Μου¬ 
σείου της Ιεράς Μητροπόλεως Γόρτυνος καί Μεγα- 
λοπόλεως: «ΓΡΗΓΟΡΙΟΣ ο Ε'». 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Την διάταξιν της παραγράφου 5 του άρθρου 45 του 
ν. 590/1977 «Περί Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 32/2007 Πράξιν και την υπ’ αριθμ. 555/ 
23.7.2007 Πρότασιν του Σεβασμιωτάτου Μητροπολίτου 
Γ όρτυνος και Μεγαλοπόλεως κ. Ιερεμίου. 

3. Την από 29.8.2007 Γνωμοδότησιν του Γ ραφείου Δι¬ 
κηγόρων της Νομικής Υπηρεσίας της Εκκλησίας της 
Ελλάδος. 

13. Την από 5.10.2007 Εγκριτικήν Απόφασιν της Δ.Ι.Σ. 

14. Την από 10.10.2007 Απόφασιν Αυτής. 

Ψηφίζει: 

Τον υπ’ αριθμ. 178/2007 Κανονισμόν, έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 178/2007 
«ΠΕΡΙ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΜΟΥΣΕΙΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΓΟΡΤΥΝΟΣ ΚΑΙ 
ΜΕΓΑΛΟΠΟΛΕΩΣ «ΓΡΗΓΟΡΙΟΣ ο Ε’». 

Αρθρον1 

Συνίσταται εν την Δημητσάναν και εις την διαρρυθ- 
μισθείσαν προς τον σκοπόν τούτον παλαιόν οικίαν του 
Πατριάρχου Γρηγορίου Ε', Εκκλησιαστικόν Ίδρυμα υπό 
την επωνυμίαν: «ΕΚΚΛΗΣΙΑΣΤΙΚΟΝ ΜΟΥΣΕΙΟΝ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΓΟΡΤΥΝΟΣ ΚΑΙ ΜΕΓΑΛΟΠΟΛΕΩΣ 
“ΓΡΗΓΟΡΙΟΣ ο Ε'». Το Ίδρυμα τούτο αποτελεί εξηρτη- 
μένην Υπηρεσίαν του νομικού προσώπου της Ιεράς Μη¬ 
τροπόλεως Γόρτυνος και Μεγαλοπόλεως, αυτοτελούς 
διαχειρίσεως και μή κερδοσκοπικού χαρακτήρος, τελεί 
δε υπό τον έλεγχον και την εποπτείαν της Ιεράς Μη¬ 
τροπόλεως. 

Αρθρον 2 

Το Εκκλησιαστικόν Μουσείον έχει ιδίαν σφραγίδα, η 
οποία φέρει κυκλικώς τας φράσεις: « ΙΕΡΑ ΜΗΤΡΟΠΟ- 
ΛΙΣ ΓΟΡΤΥΝΟΣ ΚΑΙ ΜΕΓΑΛΟΠΟΛΕΩΣ» εξωτερικώς. Εις 
δεύτερον κύκλον αναγράφεται: «ΕΚΚΛΗΣΙΑΣΤΙΚΟΝ ΜΟΥ- 
ΣΕΙΟΝ ΔΗΜΗΤΣΑΝΗΣ» και εις το κέντρον την εικόνα του 
Αγίου καί Εθνομάρτυρος Γρηγορίου του Ε'. 

Αρθρον 3 

Σκοπός του Εκκλησιαστικού Μουσείου είναι η συγκέ- 
ντρωσις, διαφύλαξις, έκθεσις και ανάδειξις παλαιών Ιε¬ 
ρών Εικόνων, Εκκλησιαστικών κειμηλίων Χριστιανικής 
τέχνης, ιστορικής και αρχαιολογικής αξίας, ευρισκομέ¬ 
νων εις τους Ιερούς Ναούς, τα Εξωκκλήσια,τας ηρειπω- 
μένας Ιεράς Μονάς της Ιεράς Μητροπόλεως Γ όρτυνος 
και Μεγαλοπόλεως και υποκειμένων εις τον κίνδυνον 
φθοράς ή απώλειας. 

Άρθρον 4 

1. Το Μουσείον τελεί υπό την εποπτείαν της Ιερός 
Μητροπόλεως Γόρτυνος και Μεγαλοπόλεως και διοικεί- 
ται υπό πενταμελούς (δμελούς) Διοικητικού Συμβουλίου 
(εφεξής Δ.Σ.), αποτελουμένου: 

α) Εκ του εκάστοτε Μητροπολίτου Γ όρτυνος και Με¬ 
γαλοπόλεως, ως Προέδρου, και 

β) Εκ τεσσάρων (4) μελών, κληρικών ή λαϊκών (αν- 
δρών ή γυναικών) μετά των ισαρίθμων αναπληρωτών 
αυτών, εχόντων ενδιαφέροντα πνευματικά και πολι¬ 
τιστικά. 

2. Τα μέλη του Δ.Σ. διορίζονται υπό του Σεβασμιω- 
τάτου Μητροπολίτου Γόρτυνος και Μεγαλοπόλεως. Η 
θητεία αυτών είναι τριετής, δύναται δε να ανανεωθή 
κατά τον αυτόν τρόπον. Το αξίωμα των μελών του Δ.Σ. 
είναι τιμητικόν και άμισθον. 

Άρθρον 5 

1. Το Δ.Σ. συνέρχεται κατόπιν προσκλήσεως του Προέ¬ 
δρου ή μετ’ έγγραφον αίτησιν τριών τουλάχιστον μελών, 
τα οποία υποχρεούνται να αναφέρουν και τα θέματα δια 
τα οποία ζητούν την σύγκλησιν του Συμβουλίου. 

2. Το Δ.Σ. ευρίσκεται εν νομίμω απαρτία και αποφα¬ 
σίζει εγκύρως, αν παρίστανται ο Πρόεδρος καί τουλά¬ 
χιστον δύο (2) μέλη. 

3. Αι αποφάσεις του Δ.Σ. λαμβάνονται κατά πλειονο¬ 
ψηφίαν. Εν περιπτώσει ισοψηφίας υπερισχύει η ψήφος 
του Προέδρου. 

4. Συνεδρίασις του Δ.Σ. είναι άκυρος, εάν δεν παρίστα- 
ται ο Πρόεδρος ή ο νόμιμος Αναπληρωτής αυτού. 

5. Κατά την πρώτην συνεδρίασιν του Δ.Σ. εκλέγονται 
ο Γραμματεύς ο Ταμίας και ο Κοσμήτωρ, προτάσει και 
υποδείξει του Προέδρου. 

Αρθρον 6 

1. Ο Γραμματεύς διεκπεραιοί την αλληλογραφίαν, την 
οποίαν θέτει υπ’ όψιν του Προέδρου, τηρεί τα Πρακτικά 
των Συνεδριάσεων του Δ.Σ., το Πρωτόκολλον και την 
σφραγίδα του Μουσείου. 

2. Ο Ταμίας ενεργεί δια λογαριασμόν του Δ.Σ. δια¬ 
χειριστικός πράξεις αναφορικώς με τα πάσης φύσεως 
περιουσιακά στοιχεία τα οποία έχουν τεθεί προς χρή- 
σιν του Ιδρύματος. Είναι υπόλογος έναντι του Δ.Σ. και 
τηρεί όλα τα σχετικά βιβλία της διαχειρίσεως και τα 
παραστατικά των πληρωμών. 

3. Ο Κοσμήτωρ επιλαμβάνεται της ευπρεπείας του 
Μουσείου και είναι υπεύθυνος διά την καταγραφήν των 
εκθεμάτων συνεπικουρούμενος και υπό υπαλλήλου της 
Ιεράς Μητροπόλεως οριζομένου υπό του Σεβασμιωτά- 
του Μητροπολίτου. 

Αρθρον 7 

1. Ο Προϋπολογισμός και ο Απολογισμός του Εκκλη¬ 
σιαστικού Μουσείου συντάσσονται υπό του Δ.Σ. και 
υποβάλλονται εις το Μητροπολιτικόν Συμβούλιον πρός 
έγκρισιν. 

2. Τα έσοδα και έξοδα του Ιδρύματος προσδιορίζονται 
υπό του προϋπολογισμού εσόδων και εξόδων κατά το 
οικονομικό έτος, το οποίον άρχεται την Ιην Ιανουάριου 
εκάστου έτους και λήγει την 31ην Δεκεμβρίου του ιδίου 
έτους. 


Άρθρον 8 

Ο Πρόεδρος του Εκκλησιαστικού Μουσείου εκπρο¬ 
σωπεί αυτό ενώπιον πάσης Δικαστικής, Διοικητικής, 
Εκκλησιαστικής καί οποιοσδήποτε άλλης Αρχής. Το 
Διοικητικόν Συμβούλιον δύναται να ορίζη και έτερον 
μέλος αυτού ως νομίμου εκπροσώπου. 

Άρθρον 9 

1. Πόροι του Εκκλησιαστικού Μουσείου είναι: 

α. Εισφοραί των Ιερών Ναών και του Ιερού Προσκυνή¬ 
ματος Αγίας Θεοδώρας εν Βάστα Αρκαδίας. 

β. Κληρονομίαι, κληροδοσίαι και δωρεαί υπέρ του Εκ¬ 
κλησιαστικού Μουσείου, 
γ. Κρατικοί επιχορηγήσεις. 

δ. Εισφοραί Δήμων καί Κοινοτήτων ή Οργανισμών. 
ε.Έσοδα προερχόμενα εκ πάσης νομίμου καί χρηστής 
πηγής. 

στ. Τόκοι εκ καταθέσεων εις Τραπέζας ή άλλους πι¬ 
στωτικούς οργανισμούς. 

ζ. Κονδύλια από προγράμματα της Ευρωπαϊκής Ενώ- 
σεως. 

2. Οι πόροι του Εκκλησιαστικού Μουσείου διατίθε¬ 
νται: 

α. Δια τον εξωραϊσμόν και την συντήρησιν αυτού, 
β. Δια την συντήρησιν των Ιερών Εικόνων, Ιερών Σκευ¬ 
ών και λοιπών κειμηλίων του Μουσείου. 

γ. Δια την κατασκευήν ειδικών επίπλων προς φύλαξιν 
των εκθεμάτων. 

δ. Δια την κάλυψιν πάσης δαπάνης αναγκαίας δια 
την λειτουργίαν του Μουσείου και την επίτευξιν των 
σκοπών αυτού. 

Αρθρον10 

1. Η διοίκησις και διαχείρισις της περιουσίας του Εκ¬ 
κλησιαστικού Μουσείου ενεργείται υπό του Δ.Σ. 

2. Δια πάσαν οικονομικήν εισφοράν εκδίδεται Γραμ- 
μάτιον Εισπράξεως, το οποίον υπογράφεται υπό του 
Προέδρου και του Ταμίου. Δια πάσαν εισφοράν εις είδος 
γίνεται σχετική καταχώρησις εις τα ειδικά βιβλία του 
Εκκλησιαστικού Μουσείου. 

3. Το Εκκλησιαστικόν Μουσείον τηρεί ηριθμημένα και 
τεθεωρημένα υπό της Ιεράς Μητροπόλεως τα εξής βι¬ 
βλία: 

α. Βιβλίον Πρακτικών Συνεδριάσεων του Δ.Σ. 
β. Βιβλίον Ταμείου. 

γ. Διπλότυπα Γραμματίων Εισπράξεως και Ενταλμά¬ 
των Πληρωμών. 

δ. Βιβλίον Πρωτοκόλλου Αλληλογραφίας, 
ε. Βιβλίον Εκθεμάτων. 

στ. Βιβλίον Μητρώου Κειμηλίων εις το οποίον ανα¬ 
γράφονται άπαντα τα Εκθέματα του Μουσείου μετά 
πλήρους περιγραφής αυτών. 

ζ. Βιβλίον Κτηματολογίου εις το οποίον αναγράφονται 
άπαντα τα ακίνητα περιουσιακά στοιχεία του Μουσείου 
(εφόσον υφίστανται). 

Τα ως άνω βιβλία είναι ηριθμημένα και τεθεωρημένα 
υπό της Ιεράς Μητροπόλεως. 

Αρθρον 11 

1. Τα εκθέματα ανήκουν εις την Ιεράν Μητρόπολιν 
Γ όρτυνος και Μεγαλοπόλεως και επ’ ουδενί λόγω επι- 

στρέφονται εις τους παραχωρήσαντας, άμα τη κατα¬ 
γραφή των. 

2. Η περιουσία του Εκκλησιαστικού Μουσείου εν περι- 
πτώσει διαλύσεως αυτού περιέρχεται αυτοδικαίως εις 
την Ιεράν Μητρόπολιν Γόρτυνος και Μεγαλοπόλεως. 

3. Γενικώς δεν επιτρέπεται η απομάκρυνσις κειμηλίων 
εκ του Μουσείου. Επιτρέπεται κατ εξαίρεσιν μόνον εις 
ειδικός περιπτώσεις και μετ’ ητιολογημένην ομόφω¬ 
νον απόφασιν του Δ.Σ. και έγκρισιν του Προέδρου του 
Ιδρύματος. 

Αρθρον12 

1. Διά πάν θέμα μη προβλεπόμενον εις το παρόντα 
Κανονισμόν, επιλαμβάνεται και αποφασίζει ο οικείος 
Μητροπολίτης. 

2. Το Δ.Σ. καταρτίζει Εσωτερικόν Κανονισμόν του 
Μουσείου, διά την ομαλήν και αποδοτικήν λειτουργίαν 
αυτού. 

Αρθρον 13 

1. Ο Κανονισμός ούτος τροποποιείται δί αποφάσεως 
της Ι.Σ.Ι. κατόπιν σχετικής προτάσεως και αποφάσεως 
του οικείου Δ.Σ. υπό την Προεδρίαν του Σεβασμιωτάτου 
Μητροπολίτου, εγκρινομένης υπό της Δ.Ι.Σ. 

2. Το Ιδρυμα διαλύεται δί αποφάσεως της Ι.Σ.Ι., επί 
σχετικής προτάσεως του Δ.Σ. και αποφάσεως του οι¬ 
κείου Μητροπολίτου, εγκρινομένης υπό της Δ.Ι.Σ., όταν 


αυτό δεν εκπληρώνει τους σκοπούς του ή καθίσταται 
ανέφικτος η λειτουργία αυτού. 

3. Αι αποφάσεις της Ι.Σ.Ι. και της Δ.Ι.Σ., που αφορούν 
την τροποποίησιν του Κανονισμού ή την διάλυσιν του 
Ιδρύματος, ισχύουν από της δημοσιεύσεώς των εις την 
Εφημερίδα της Κυβερνήσεως και εις το Επίσημον Δελ- 
τίον της Εκκλησίας της Ελλάδος «ΕΚΚΛΗΣΙΑ». 

Αρθρον 14 

Η ισχύς του Κανονισμού τούτου άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και εις το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ». 

Αρθρον 15 

Εκ των διατάξεων του παρόντος Κανονισμού προ- 
καλείται δαπάνη εις βάρος του προϋπολογισμού του 
Νομικού Προσώπου της Ιερός Μητροπόλεως Γ όρτυνος 
και Μεγαλοπόλεως, το ύψος της οποίας δεν δύναται 
να προσδιορισθή. 

Αθήνα, 10η Οκτωβρίου 2007 

Του Μακαριωτάτου Προέδρου απουσιάζοντος 
ί Ο Λαγκαδά ΣΠΥΡΙΔΩΝ, Προεδρεύων 

Ο Αρχιγραμματεύς 
| Αρχιμ. ΚΥΡΙΛΛΟΣ ΜΙΣΙΑΚΟΥΛΗΣ 

